CELEX: 22004D0178
Language: sk
Date: 2004-12-03 00:00:00
Title: Rozhodnutie Spoločného výboru EHP č. 178/2004 z 3. decembra 2004, ktorým sa mení a dopĺňa protokol 21 (o implementácii pravidiel hospodárskej súťaže, platných pre podnikateľské subjekty) a protokol 23 (o spolupráci medzi orgánmi dozoru) k Dohode o EHP

26.5.2005   
            
            
               SK
            
            
               Úradný vestník Európskej únie
            
            
               L 133/35
            
         
      ROZHODNUTIE SPOLOČNÉHO VÝBORU EHP
   
   č. 178/2004
   z 3. decembra 2004,
   ktorým sa mení a dopĺňa protokol 21 (o implementácii pravidiel hospodárskej súťaže, platných pre podnikateľské subjekty) a protokol 23 (o spolupráci medzi orgánmi dozoru) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Protokol 21 k dohode bol zmenený a doplnený rozhodnutím Spoločného výboru EHP č. 130/2004 z 24. septembra 2004 (1).
            
         
               (2)
            
            
               Protokol 23 k dohode bol zmenený a doplnený rozhodnutím Spoločného výboru EHP č. 130/2004 z 24. septembra 2004.
            
         
               (3)
            
            
               Nariadenie Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov 81 a 82 Zmluvy o založení ES (2), sa má začleniť do dohody.
            
         
               (4)
            
            
               Nariadenie (ES) č. 773/2004 zrušuje nariadenia Komisie (ES) č. 3385/94 (3), (ES) č. 2842/98 (4) a (ES) č. 2843/98 (5), ktoré sú začlenené do dohody a následne majú byť zrušené na základe dohody,
            
         ROZHODOL TAKTO:
   Článok 1
   Článok 3 protokolu 21 k dohode sa mení a dopĺňa takto:
   
               1.
            
            
               Text bodu 1 ods. 4 [nariadenia Komisie (ES) č. 3385/94] sa nahrádza takto:
               „32004 R 0773: nariadenie Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov 81 a 82 Zmluvy o založení ES (Ú. v. EÚ L 123, 27.4.2004, s. 18).“
            
         
               2.
            
            
               Text bodu 1 ods. 5 [nariadenia Komisie (ES) č. 2842/98], bodu 1 ods. 15 [nariadenia Komisie (ES) č. 2842/98] a bodu 1 ods. 16 [nariadenia Komisie (ES) č. 2843/98] sa zrušuje.
            
         Článok 2
   Za článok 10 protokolu 23 k dohode sa dopĺňa tento text:
   
      „PRÍSTUP K SPISU
      
      Článok 10A
      Ak dozorný orgán umožní prístup k spisu tým stranám, voči ktorým adresoval svoje námietky, právo na prístup k spisu sa nevzťahuje na interné dokumenty iného dozorného orgánu alebo orgánov pre hospodársku súťaž členských štátov ES a štátov EZVO. Právo na prístup k spisu sa nevzťahuje na korešpondenciu medzi dozornými orgánmi, medzi dozorným orgánom a orgánmi pre hospodársku súťaž členských štátov ES alebo štátov EZVO alebo medzi orgánmi pre hospodársku súťaž členských štátov ES alebo štátov EZVO, ak je taká korešpondencia obsiahnutá v spise príslušného dozorného orgánu.“
   
   Článok 3
   Texty nariadenia (ES) č. 773/2004 v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 4
   Toto rozhodnutie nadobudne účinnosť 4. decembra 2004, ak sa Spoločnému výboru EHP (6) zaslali všetky oznámenia podľa článku 103 ods. 1 k dohode, alebo v deň nadobudnutia účinnosti rozhodnutia Spoločného výboru EHP č. 130/2004 z 24. septembra 2004, podľa toho, ktorý nastane neskôr.
   Článok 5
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 3. decembra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 64, 10.3.2005, s. 57.
   
      (2)  Ú. v. EÚ L 123, 27.4.2004, s. 18.
   
      (3)  Ú. v. ES L 377, 31.12.1994, s. 28.
   
      (4)  Ú. v. ES L 354, 30.12.1998, s. 18.
   
      (5)  Ú. v. ES L 354, 30.12.1998, s. 22.
   
      (6)  Uvedené sú ústavné požiadavky.